
Какви са първите стъпки при откриване на индивидуална дентална практика? Помещението в кой момент трябва да се регистрира като дентален кабинет и къде?
=======================================================================================================================================================

 

Амбулаторията за индивидуална практика за първична помощ по дентална медицина се създава чрез регистрационен административен режим, което се извършва в съответната РЗИ, на чиято територия се намира лечебното заведение след подаване на заявление и документи по чл. 40, ал. 1 от Закона за лечебните заведения. Съгласно чл. 40 документите са следните –  

1. документ за актуална регистрация по националното законодателство, издаден от компетентен орган на съответната държава;  

2. правилник за устройството, дейността и вътрешния ред на лечебното заведение;  

3. имената на лицата – съдружници или акционери в дружеството или членове на кооперацията, учредяващи групова практика;  

4. диплома за съответното висше образование на лицата, които ще управляват, съответно ще работят в лечебното заведение;  

5. документ за призната специалност на лицата, които ще ръководят, съответно ще работят в лечебното заведение;  

6. разрешение от компетентния държавен орган, когато в лечебното заведение ще се използва медицинско оборудване с източник на йонизиращо лъчение;  

7. документи за платена държавна такса по чл. 41, ал. 4, както и по чл. 46 от Закона за здравето.


За допълнителна информация можете да се свържете с мен на посочения телефон.


Поздрави,  

адв. Николина Митова  

0898 303092


